title: Padomes Lēmums 2003/202/KĀDP (2003. gada 18. marts), kas attiecas uz ES militārās darbības uzsākšanu Bijušajā Dienvidslāvijas Maķedonijas Republikā

text:
Svarīgs juridisks paziņojums

|

32003D0202

Oficiālais Vēstnesis L 076 , 22/03/2003 Lpp. 0043 - 0044

		Padomes Lēmums 2003/202/KĀDP(2003. gada 18. marts),kas attiecas uz ES militārās darbības uzsākšanu Bijušajā Dienvidslāvijas Maķedonijas RepublikāEIROPAS SAVIENĪBAS PADOME,ņemot vērā Līgumu par Eiropas Savienību un jo īpaši tā 17. panta 2. punktu un 25. pantu,ņemot vērā 2003. gada 27. janvāra Vienoto rīcību 2003/92/KĀDP par Eiropas Savienības bruņotajiem spēkiem Bijušajā Dienvidslāvijas Maķedonijas Republikā [1] un jo īpaši tās 3. pantu,tā kā:(1) Prezidents Trajkovskis un ģenerālsekretārs/augstais pārstāvis ir apmainījušies ar vēstulēm, un 13. martā ir saņemta vēstule no prezidenta Trajkovska, ar ko Eiropas Savienību aicina uzsākt operāciju Bijušajā Dienvidslāvijas Maķedonijas Republikā.(2) Padome 2003. gada 7. februārī nolēma iecelt operācijas komandieri un bruņoto spēku komandieri un nozīmēt operācijas štābu Eiropas Savienības spēkiem Bijušajā Dienvidslāvijas Maķedonijas Republikā.(3) Politikas un drošības komiteja (PDK) 2003. gada 18. februārī izlēma izveidot Ieguldītāju valstu komiteju operācijai Bijušajā Dienvidslāvijas Maķedonijas Republikā.(4) Pastāvīgās vienošanās par ES-NATO attiecībām ir izpildītas, un ar NATO notika vēstuļu apmaiņa attiecībā uz NATO līdzekļu un potenciāla atbrīvošanu ES militārajai operācijai Bijušajā Dienvidslāvijas Maķedonijas Republikā.(5) Padome 2003. gada 18. martā apstiprināja PDK iesniegto rīcības plānu, ņemot vērā saistītās militārās konsultācijas.(6) Ziemeļatlantijas padome nolēma pārtraukt operāciju "Allied Harmony" Bijušajā Dienvidslāvijas Maķedonijas Republikā, sākot no 2003. gada 31. marta.(7) Paredzams, ka ar Bijušās Dienvidslāvijas Maķedonijas Republikas valdību notiekošās SOFA sarunas tiks pabeigtas pirms NATO operācijas beigām.(8) Atbilstīgi 6. pantam Protokolā par Dānijas nostāju, kas pievienots pielikumā Līgumam par Eiropas Savienību un Eiropas Kopienas dibināšanas līgumam, Dānija nepiedalās ar aizsardzību saistītu Eiropas Savienības lēmumu un rīcības izstrādē un izpildē. Dānija nepiedalās operācijas finansēšanā,IR PIEŅĒMUSI ŠO LĒMUMU.1. pantsES militāro operāciju Bijušajā Dienvidslāvijas Maķedonijas Republikā uzsāk 2003. gada 31. martā.2. pantsAr šo operācijas komandieri pilnvaro nekavējoties izdot aktivēšanas pavēles ziņojumu (ACTORD), lai īstenotu spēku izvietošanu, pirms pilnvaru nodošanas pēc to ierašanās karadarbības laukā, un sākt misijas izpildi.3. pantsParedzamais ES operācijas Bijušajā Dienvidslāvijas Maķedonijas Republikā ilgums ir seši mēneši. Politikas un drošības komiteja, pamatojoties uz ESMK konsultāciju, ņemot vērā operācijas komandiera viedokli un ņemot vērā Ieguldītāju valstu komitejas viedokli, sniedz ieteikumu Padomei, lai izbeigtu operāciju. Iepriekš tā veic progresa novērtējumu attiecībā uz ES mērķu sasniegšanu.4. pantsŠis lēmums stājas spēkā tā pieņemšanas dienā.5. pantsŠo lēmumu publicē Eiropas Savienības Oficiālajā Vēstnesī.Briselē, 2003. gada 18. martāPadomes vārdā —priekšsēdētājsG. Papandreou[1] OV L 34, 11.2.2003., 26. lpp.--------------------------------------------------


title: Padomes Lēmums (KĀDP) 2017/1342 (2017. gada 17. jūlijs), ar ko groza Lēmumu 2013/233/KĀDP par Eiropas Savienības Integrētas robežu pārvaldības palīdzības misiju Lībijā (EUBAM Libya) un pagarina tā piemērošanu

text:
               18.7.2017

               LV

               Eiropas Savienības Oficiālais Vēstnesis

               L 185/60

         PADOMES LĒMUMS (KĀDP) 2017/1342
   (2017. gada 17. jūlijs),
   ar ko groza Lēmumu 2013/233/KĀDP par Eiropas Savienības Integrētas robežu pārvaldības palīdzības misiju Lībijā (EUBAM Libya) un pagarina tā piemērošanu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2013. gada 22. maijā pieņēma Lēmumu 2013/233/KĀDP (1), ar ko izveido Eiropas Savienības Integrētas robežu pārvaldības palīdzības misiju Lībijā (EUBAM Libya).

               (2)

               Politikas un drošības komiteja (PDK) 2016. gada 19. janvārī vienojās izmantot esošo EUBAM Libya satvaru, lai plānotu varbūtēju civilu kopējās drošības un aizsardzības politikas/drošības sektora reformas iesaisti ar Lībijas nacionālās saskaņas valdību pēc tās lūguma, atbalstot Apvienoto Nāciju Organizācijas Atbalsta misijas Lībijā (UNSMIL) centienus; pamatojoties uz minēto, komiteja vienojās EUBAM Libya pilnvaru termiņu pagarināt par sešiem mēnešiem. Pēc tam 2016. gada 15. februārī Padome pieņēma Lēmumu (KĀDP) 2016/207 (2), ar ko EUBAM Libya pagarināja līdz 2016. gada 21. augustam.

               (3)

               Padome 2016. gada 4. augustā pieņēma Lēmumu (KĀDP) 2016/1339 (3), ar kuru grozīja Lēmumu 2013/233/KĀDP un to pagarināja līdz 2017. gada 21. augustam.

               (4)

               Eiropadomes locekļu 2017. gada 3. februāra Maltas deklarācijā par migrācijas ārējiem aspektiem jo īpaši uzsvērts, ka tagad centieni stabilizēt stāvokli Lībijā ir kļuvuši vēl nozīmīgāki nekā līdz šim, un ka Savienība darīs visu iespējamo, lai palīdzētu sasniegt minēto mērķi. Lībijā ļoti svarīga ir spēju veidošana, lai iestādes iegūtu kontroli pār sauszemes un jūras robežām un apkarotu tranzīta un kontrabandas darbības.

               (5)

               Padome 2017. gada 6. februāra secinājumos par Lībiju konkrēti vēlreiz apstiprināja, ka pilnīgi atbalsta UNSMIL, un nolēma, ka EUBAM Libya turpinās iesaisti ar Lībijas iestādēm un tām palīdzēs, ņemot vērā iespējamu turpmāku civilu misiju policijas, tiesiskuma un robežu pārvaldības jomā tiklīdz apstākļi to ļaus.

               (6)

               PDK 2017. gada 4. jūlijā, pamatojoties uz misijas stratēģisko pārskatīšanu, vienojās EUBAM Libya pilnvaru termiņu pagarināt līdz 2018. gada 31. decembrim.

               (7)

               Saskaņā ar Padomes Lēmumu 2013/488/ES (4) būtu jāļauj Savienības Augstajam pārstāvim ārlietās un drošības politikas jautājumos (AP) nodot Eiropolam, Frontex, Apvienoto Nāciju Organizācijai un Interpolam klasificētu informāciju, kas ir izstrādāta EUBAM Libya vajadzībām.

               (8)

               Tādēļ attiecīgi būtu jāgroza Lēmums 2013/233/KĀDP.

               (9)

                  EUBAM Libya tiks īstenota situācijā, kas var pasliktināties un kas varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Lēmumu 2013/233/KĀDP groza šādi:

               1)

               lēmuma 2. pantu aizstāj ar šādu:
               “2. pants
               Mērķi

                  EUBAM Libya sniegs palīdzību visaptverošam civilās drošības sektora reformas plānošanas procesam, lai sagatavotos iespējamai civilai kopējās drošības un aizsardzības politikas (KDAP) misijai.

                  EUBAM Libya mērķi ir veidot iesaisti ar Lībijas iestādēm un palīdzēt tām robežu pārvaldības, tiesībaizsardzības un krimināltiesību sistēmas – plašākā nozīmē – jomās.”;

               2)

               lēmuma 3. panta 1. punktu aizstāj ar šādu:
               “1.   Lai sasniegtu 2. pantā izklāstītos mērķus, EUBAM Libya:

                           a)

                           sniedz informāciju ES plānošanas vajadzībām saistībā ar iespējamu civilu KDAP misiju drošības sektora reformas jomā, cieši sadarbojoties ar Apvienoto Nāciju Organizācijas atbalsta misiju Lībijā (UNSMIL) un sniedzot ieguldījumu tās centienos, uzturot sakarus ar Lībijas leģitīmajām iestādēm un citiem attiecīgajiem drošības jomas sarunu partneriem;

                           b)

                           atbalsta plašākas robežu pārvaldības sistēmas izstrādi, tostarp nodrošinot spējas Iekšlietu ministrijas piekrastes policijai (Piekrastes drošības vispārējai administrācijai), iesaistot Lībijas krasta apsardzi un uzlabojot sakarus ar Lībijas leģitīmajām iestādēm uz dienvidu robežām;

                           c)

                           atbalsta spēju veidošanu un stratēģisko plānošanu Iekšlietu ministrijā attiecībā uz tiesībaizsardzību Tripolē un attiecīgo Lībijas iestāžu savstarpējās koordinēšanas spēju veidošanu cīņā pret organizēto noziedzību un terorismu;

                           d)

                           atbalsta plašāku spēju veidošanu un sniedz stratēģiskās plānošanas palīdzību Tieslietu ministrijai, tostarp izveidojot Krimināltiesību reformas darba grupu un iespējamas apakšgrupas.”;

               3)

               lēmuma 5. panta 7. punktu aizstāj ar šādu:
               “7.   Civilo operāciju komandieris, Savienības delegācijas Lībijā vadītājs un EUBAM Libya misijas vadītājs vajadzības gadījumā savstarpēji apspriežas. Attiecīgā gadījumā būtu jāapspriežas arī ar Eiropas Ārējā dienesta galveno padomdevēju dzimumu līdztiesības jautājumos.”;

               4)

               lēmuma 6. panta 7. punktu aizstāj ar šādu:
               “7.   Misijas vadītājs vajadzības gadījumā koordinē darbības ar citām attiecīgajā teritorijā iesaistītajām Savienības struktūrām. Misijas vadītājs, neskarot komandķēdi, saņem vietēja līmeņa politiskus norādījumus no Savienības delegācijas Lībijā vadītāja.”;

               5)

               lēmuma 9. panta 1. punktu aizstāj ar šādu:
               “1.   PDK, darbojoties Padomes un AP pakļautībā, veic EUBAM Libya politisko kontroli un stratēģisko vadību. Ar šo Padome pilnvaro PDK pieņemt attiecīgus lēmumus minētajā nolūkā saskaņā ar LES 38. panta trešo daļu. Minētajā pilnvarojumā ietver pilnvaras pēc AP priekšlikuma iecelt misijas vadītāju un grozīt plānošanas dokumentus. Padome saglabā tiesības pieņemt lēmumus par EUBAM Libya darbības mērķiem un izbeigšanu.”;

               6)

               lēmuma 11. panta 4. punktu aizstāj ar šādu:
               “4.   Pirms pienākumu izpildes sākšanas EUBAM Libya personāls saskaņā ar plānošanas dokumentiem piedalās obligātās drošības apmācībās. Tāpat personālam darbības vietā regulāri nodrošina prasmes nostiprinošas mācības, ko organizē misijas drošības amatpersona.”;

               7)

               lēmuma 13. panta 1. punkta pēdējo daļu aizstāj ar šādu:
               “Finanšu atsauces summa, kas paredzēta ar EUBAM Libya saistīto izdevumu segšanai laikposmā no 2016. gada 22. augusta līdz 2017. gada 30. novembrim, ir EUR 17 000 000.”;

               8)

               lēmuma 15. panta 4. punktu aizstāj ar šādu:
               “4.   Saskaņā ar Lēmumu 2013/488/ES AP tiek pilnvarots Eiropolam un Frontex nodot ES klasificētu informāciju, kas ir izstrādāta EUBAM Libya vajadzībām.”;

               9)

               lēmuma 15. pantam pievieno šādus punktus:
               “5.   Saskaņā ar Lēmumu 2013/488/ES AP tiek pilnvarots nodot Apvienoto Nāciju Organizācijai ES klasificētu informāciju ar klasifikācijas līmeni līdz “RESTREINT UE/EU RESTRICTED”, kas ir izstrādāta EUBAM Libya vajadzībām.
               6.   Saskaņā ar Lēmumu 2013/488/ES AP tiek pilnvarots INTERPOLAM nodot ES klasificētu informāciju, kas ir izstrādāta EUBAM Libya vajadzībām. Kamēr nav noslēgts nolīgums starp Savienību un INTERPOLU, EUBAM Libya var šādu informāciju nodot INTERPOLA dalībvalstu centrālajiem valsts birojiem saskaņā ar vienošanos, ko civilo operāciju komandieris noslēdz ar attiecīgā centrālā valsts biroja vadītāju.
               7.   AP tiek pilnvarots slēgt vienošanās, kas vajadzīgas, lai īstenotu šā panta noteikumus par informācijas apmaiņu.
               8.   Pilnvarojumus nodot informāciju, kā arī šajā pantā minēto vienošanās slēgšanas kompetenci AP var deleģēt AP pakļautībā esošām personām, civilo operāciju komandierim un/vai misijas vadītājam.”;

               10)

               lēmuma 16. panta otro daļu aizstāj ar šādu:
               “To piemēro līdz 2018. gada 31. decembrim.”

         2. pants
   Šis lēmums stājas spēkā tā pieņemšanas dienā.

      Briselē, 2017. gada 17. jūlijā

            Padomes vārdā –

            priekšsēdētāja

         F. MOGHERINI

      (1)  Padomes Lēmums 2013/233/KĀDP (2013. gada 22. maijs) par Eiropas Savienības Integrētas robežu pārvaldības palīdzības misiju Lībijā (EUBAM Libya) (OV L 138, 24.5.2013., 15. lpp.).

      (2)  Padomes Lēmums (KĀDP) 2016/207 (2016. gada 15. februāris), ar ko groza Lēmumu 2013/233/KĀDP par Eiropas Savienības Integrētas robežu pārvaldības palīdzības misiju Lībijā (EUBAM Libya) (OV L 39, 16.2.2016., 45. lpp.).

      (3)  Padomes Lēmums (KĀDP) 2016/1339 (2016. gada 4. augusts), ar ko groza Lēmumu 2013/233/KĀDP par Eiropas Savienības Integrētas robežu pārvaldības palīdzības misiju Lībijā (EUBAM Libya) un pagarina tā piemērošanu (OV L 212, 5.8.2016., 111. lpp.).

      (4)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).


title: 2013/549/ES: Eiropas Parlamenta Lēmums ( 2013. gada 17. aprīlis ) par Eiropas Savienības 2011. finanšu gada vispārējā budžeta izpildes apstiprināšanu, VIII iedaļa – Eiropas Ombuds

text:
               16.11.2013

               LV

               Eiropas Savienības Oficiālais Vēstnesis

               L 308/133

      EIROPAS PARLAMENTA LĒMUMS

   (2013. gada 17. aprīlis)
   par Eiropas Savienības 2011. finanšu gada vispārējā budžeta izpildes apstiprināšanu, VIII iedaļa – Eiropas Ombuds
   (2013/549/ES)
   EIROPAS PARLAMENTS,

               —

               ņemot vērā Eiropas Savienības 2011. finanšu gada vispārējo budžetu (1),

               —

               ņemot vērā Eiropas Savienības konsolidētos gada pārskatus par 2011. finanšu gadu (COM(2012) 436 – C7-0231/2012) (2),

               —

               ņemot vērā Revīzijas palātas gada pārskatu par budžeta izpildi 2011. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību (4) saistībā ar pakārtoto darījumu likumību un pareizību, ko Revīzijas palāta iesniegusi par 2011. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6), un jo īpaši tās 164., 165. un 166. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0094/2013),

               1.

               sniedz Eiropas Ombudam apstiprinājumu par tā 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Eiropas Savienības Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 68, 15.3.2011.

      (2)  OV C 348, 14.11.2012., 1. lpp.

      (3)  OV C 344, 12.11.2012., 1. lpp.

      (4)  OV C 348, 14.11.2012., 130. lpp.

      (5)  OV L 248, 16.9.2002., 1. lpp.

      (6)  OV L 298, 26.10.2012., 1. lpp.

         EIROPAS PARLAMENTA REZOLŪCIJA

      (2013. gada 17. aprīlis),
      ar konstatējumiem, kas ir neatņemama daļa no lēmuma par Eiropas Savienības 2011. finanšu gada vispārējā budžeta izpildes apstiprināšanu, VIII iedaļa – Eiropas Ombuds
      EIROPAS PARLAMENTS,

                  —

                  ņemot vērā Eiropas Savienības 2011. finanšu gada vispārējo budžetu (1),

                  —

                  ņemot vērā Eiropas Savienības konsolidētos gada pārskatus par 2011. finanšu gadu (COM(2012) 436 – C7-0231/2012) (2),

                  —

                  ņemot vērā Revīzijas palātas gada pārskatu par budžeta izpildi 2011. finanšu gadā, ar iestāžu atbildēm (3),

                  —

                  ņemot vērā deklarāciju par pārskatu ticamību (4) saistībā ar pakārtoto darījumu likumību un pareizību, ko Revīzijas palāta iesniegusi par 2011. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 164., 165. un 166. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0094/2013),

                  1.

                  ar gandarījumu konstatē, ka gada pārskatā par 2011. gadu Revīzijas palāta nav atklājusi nekādus vērā ņemamus trūkumus attiecībā uz revidētajiem Eiropas Ombuda (“Ombuda”) cilvēkresursiem un iepirkumiem;

                  2.

                  pauž gandarījumu, ka Revīzijas palāta, pamatojoties uz veikto revīziju, secinājusi, ka kopumā 2011. gada 31. decembrī slēgtajā finanšu gadā izdarītajos maksājumos saistībā ar iestāžu un pārējo struktūru administratīvajiem un citiem izdevumiem būtisku kļūdu nav;

                  3.

                  uzsver, ka Ombuda budžets tiek izmantots tikai administratīvām vajadzībām un 2011. gadā tas bija EUR 9 427 395, no kuriem EUR 7 318 795 tika piešķirti 1. sadaļai (izdevumi saistībā ar iestādē strādājošām personām), EUR 1 469 200 – 2. sadaļai (ēkām, aprīkojumam un dažādiem darbības izdevumiem) un EUR 639 400 – 3. sadaļai (izdevumi, kas saistīti ar iestādes īpašajiem uzdevumiem);

                  4.

                  norāda, ka no kopējām apropriācijām saistību apropriācijas tika izpildītas 92,54 % apmērā (2010. gadā – 89,65 %) un maksājumu apropriācijas – 85,62 % (2010. gadā – 84,03 %) apmērā, un atzinīgi vērtē uzlabošanos apropriāciju izlietojuma ziņā; prasa veikt turpmākus pasākumus, lai uzlabotu budžeta izlietojuma līmeni, un uzraudzīt veiktās izmaiņas;

                  5.

                  aicina ievērot prasību nekavējoties uzlabot finanšu plānošanu, lai varētu nodrošināt efektīvāku budžeta izpildi;

                  6.

                  atzinīgi vērtē Ombuda 2011. gada pārvaldības plānu, kurā iekļauti galvenie darbības rādītāji, pēc kuriem izvērtē biroja panākumus mērķu sasniegšanā;

                  7.

                  aicina Ombudu nākamajā gada darbības pārskatā sniegt informāciju par attiecīgajā gadā pieprasīto mutiskās tulkošanas pakalpojumu neizmantoto daļu;

                  8.

                  atzinīgi vērtē iekšējā audita secinājumus par to, ka Ombuds ir ieviesis divus no trim ieteikumiem, lai palīdzētu uzlabot Ombuda biroja iekšējās maksājumu pieprasījumu apstrādes pārvaldības un kontroles procedūras; norāda, ka joprojām ir nepieciešami uzlabojumi saistībā ar savlaicīgu atsauksmju sniegšanu par reālajiem maksājumiem; aicina nekavējoties īstenot trešo ieteikumu saistībā ar savlaicīgāku atsauksmju sniegšanu par reālajiem maksājumiem;

                  9.

                  aicina panākt noturīgu to lēmumu par pieņemamību procentuālo pieaugumu, kas pieņemti viena mēneša laikā no sūdzības saņemšanas – 2011. gadā šis rādītājs bija 70 %; uzskata, ka Ombuda biroja reorganizācija, ko veica 2012. gada sākumā, kopā ar racionālāku reģistrēšanas procedūru var uzlabot Sūdzību izskatīšanas nodaļas darbību turpmākajos gados;

                  10.

                  ar bažām norāda, ka vidējais lietu izskatīšanas ilgums 2011. gadā turpināja pieaugt – tikai 66 % lietu tika slēgtas 12 mēnešu laikā, bet 80 % no tām – 18 mēnešu laikā; prasa šo rādītāju būtiski uzlabot; prasa Ombudam noskaidrot to gadījumu procentuālo daļu, kuros izmeklēšana tika veikta vairāk nekā vienu reizi un kad bija nepieciešama otrreizēja izmeklēšana;

                  11.

                  aicina Ombudu procedūru ilguma samazināšanas nolūkā savā gada pārskatā iekļaut norādi par to resursu procentuālo daļu, kas ir saistīti ar sabiedrības iesniegto sūdzību izskatīšanu un pasākumiem, kurus tas uzskata par nepieciešamiem, lai pakalpojumus padarītu ātrākus un efektīvākus, jo īpaši veicot līdzekļu pārdali;

                  12.

                  aicina Ombudu tā gada darbības pārskatā norādīt veidus, kā tas uzrunā Savienības iedzīvotājus, un finansējuma apjomus, ko tas no budžeta izmanto šādam mērķim;

                  13.

                  aicina Ombuda biroju nākamajā gada darbības pārskatā iekļaut visaptverošu tabulu, kurā būtu pilnībā apkopoti dati par visiem Ombuda rīcībā esošajiem cilvēkresursiem, iedalot tos pēc amata kategorijas, pakāpes, dzimuma, dalības profesionālajā izglītībā un valstspiederības, un sniegt pilnīgu nepieciešamo dokumentu kopumu par iepriekšējiem gadiem;

                  14.

                  norāda, ka Eiropas Ombuda 2011. gada darbības pārskats tika pieņemts 2012. gada oktobra plenārsēdē, un uzskata pārskatā minētos konstatējumus par pieņemamiem.

         (1)  OV L 68, 15.3.2011.

         (2)  OV C 348, 14.11.2012., 1. lpp.

         (3)  OV C 344, 12.11.2012., 1. lpp.

         (4)  OV C 348, 14.11.2012., 130. lpp.

         (5)  OV L 248, 16.9.2002., 1. lpp.

         (6)  OV L 298, 26.10.2012., 1. lpp.


title: Komiteju iesaistīšana (Reglamenta 47. un 149 panta interpretācija) Eiropas Parlamenta 2009. gada 19. februāra lēmums par Parlamenta Reglamenta 47. panta un 149. panta 4. punkta interpretāciju par komiteju iesaistīšanu, jo īpaši attiecībā uz deputātiem, kas iesnieguši pieprasījumu konstatēt kvorumu

text:
               25.3.2010

               LV

               Eiropas Savienības Oficiālais Vēstnesis

               CE 76/93

         Ceturtdiena, 2009. gada 19. februārisKomiteju iesaistīšana (Reglamenta 47. un 149 panta interpretācija)
   P6_TA(2009)0080
   Eiropas Parlamenta 2009. gada 19. februāra lēmums par Parlamenta Reglamenta 47. panta un 149. panta 4. punkta interpretāciju par komiteju iesaistīšanu, jo īpaši attiecībā uz deputātiem, kas iesnieguši pieprasījumu konstatēt kvorumu
   2010/C 76 E/18

      Eiropas Parlaments,
   ņemot vērā Konstitucionālo jautājumu komitejas priekšsēdētāja 2009. gada 27. janvāra un 2009. gada 13. februāra vēstuli,
   ņemot vērā Reglamenta 201. pantu,

               1.

               pieņem šādu turpmāk izklāstītu Reglamenta 47. panta interpretāciju:
               “Komiteju iesaistīšanu, kas noteikta saskaņā ar Reglamenta 47. pantu un ko izmanto starptautiska nolīguma kontrolei atbilstīgi Reglamenta 83. pantam, nevar piemērot Reglamenta 75. pantā paredzētajai piekrišanas procedūrai.”;

               2.

               pieņem šādu turpmāk izklāstītu Reglamenta 149. panta 4.punkta interpretāciju:
               “Deputātiem, kas iesnieguši pieprasījumu konstatēt kvorumu, ir jāatrodas sēžu zālē tajā brīdī, kad šis pieprasījums tiek izteikts.”

               3.

               uzdod tā priekšsēdētājam informēšanas nolūkā nosūtīt šo lēmumu Padomei un Komisijai.


title: 2004/541/: 2004/541/EK:#Padomes lēmums (2004. gada 5. jūlijs) par triju ieinteresēto pušu pārstāvju un viņu vietnieku iecelšanu Eiropas Tīkla un informācijas drošības aģentūras Administratīvajā valdē

text:
               10.7.2004

               LV

               Eiropas Savienības Oficiālais Vēstnesis

               L 240/6

      PADOMES LĒMUMS

   (2004. gada 5. jūlijs)
   par triju ieinteresēto pušu pārstāvju un viņu vietnieku iecelšanu Eiropas Tīkla un informācijas drošības aģentūras Administratīvajā valdē
   (2004/541/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā 2004. gada 10. marta Eiropas Parlamenta un Padomes Regulu (EK) Nr. 460/2004, ar kuru ir nodibināta Eiropas Tīkla un informācijas drošības aģentūra (1), turpmāk “Aģentūra”, un jo īpaši tās 6.pantu,
   ņemot vērā 2004. gada 28. maija Komisijas priekšlikumu,
   tā kā:

               (1)

               Regulas 6. pantā ir noteikts, ka Aģentūras Administratīvajā valdē ir viens pārstāvis no katras dalībvalsts un trīs Komisijas pārstāvji, kā arī trīs pārstāvji, kurus ieteikusi Komisija un iecēlusi Padome, bez balsošanas tiesībām, kur katrs atsevišķi pārstāv vienu no sekojošām grupām:

                           a)

                           informācijas un komunikāciju tehnoloģiju nozari;

                           b)

                           patērētāju grupas;

                           c)

                           tīkla un informācijas drošības zinātniskos ekspertus.

               (2)

               Komisija ir uzaicinājusi dalībvalstis iecelt savus pārstāvjus Administratīvajā valdē, kā arī to vietniekus, kas aizvietos valdes locekli viņa prombūtnes laikā.

               (3)

               Lai dotu iespēju Aģentūrai drīzumā uzsākt darbu, Aģentūras Administratīvajai valdei jābūt gatavai darboties pēc iespējas ātrāk,

         IR NOLĒMUSI.
   Vienīgais pants
   Pastāvīgo locekļu un viņu vietnieku saraksts, kuri pārstāv trīs ieinteresētās puses Eiropas Tīkla un informācijas drošības aģentūras Administratīvajā valdē, ir šāds:

               Locekļi

               Vietnieki

               Informācijas un komunikāciju tehnoloģiju nozare

                  Mark MacGann kungs

                  Berit Svendsen kundze

               Patērētāju grupas

                  Markus Bautsch kungs

                  Jim Murray kungs

               Tīkla un informācijas drošības zinātniskie eksperti

                  Kai Rannenberg kungs

                  Niko Schlammberger kungs

      Briselē, 2004. gada 5. jūlijā

            Padomes vārdā —

            priekšsēdētājs

         G. ZALM

      (1)  OV L 77, 13.3.2004., 1. lpp.


title: Eiropas Parlamenta un Padomes Lēmums (ES) 2015/44 ( 2014. gada 17. decembris ) par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Francijas pieteikums EGF/2013/014 FR/ Air France )

text:
               14.1.2015

               LV

               Eiropas Savienības Oficiālais Vēstnesis

               L 8/18

         EIROPAS PARLAMENTA UN PADOMES LĒMUMS (ES) 2015/44
   (2014. gada 17. decembris)
   par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību
   (Francijas pieteikums EGF/2013/014 FR/Air France)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (1) un jo īpaši tās 12. panta 3. punktu,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (2),
   ņemot vērā Padomes 2013. gada 2. decembra Regulu (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (3), un jo īpaši tās 12. pantu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (4) un jo īpaši tā 13. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, un lai palīdzētu viņiem no jauna iekļauties darba tirgū.

               (2)

               EGF nepārsniedz maksimālo apjomu EUR 150 miljoni gadā (2011. gada cenās), kā noteikts Regulas (ES, Euratom) Nr. 1311/2013 12. pantā.

               (3)

               Francija 2013. gada 20. decembrī iesniedza pieteikumu EGF izmantošanai saistībā ar darbinieku atlaišanu uzņēmumā Air France un līdz 2014. gada 24. jūlijam sniedza papildu informāciju. Šis pieteikums atbilst Regulas (EK) Nr. 1927/2006 10. pantā norādītajām prasībām EGF finansiālā ieguldījuma noteikšanai. Tādēļ Komisija ierosina izmantot līdzekļus EUR 25 937 813 apmērā.

               (4)

               Tādēļ EGF būtu jāizmanto, lai sniegtu finansiālu ieguldījumu saistībā ar Francijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2014. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 25 937 813 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2014. gada 17. decembrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         B. DELLA VEDOVA

      (1)  OV L 406, 30.12.2006., 1. lpp.

      (2)  OV L 347, 20.12.2013., 855. lpp.

      (3)  OV L 347, 20.12.2013., 884. lpp.

      (4)  OV C 373, 20.12.2013., 1. lpp.


title: Eiropas Parlamenta Lēmums (ES, Euratom) 2016/1460 (2016. gada 28. aprīlis) par Eiropas Savienības 2014. finanšu gada vispārējā budžeta izpildes apstiprināšanu, III iedaļa – Komisija

text:
               14.9.2016

               LV

               Eiropas Savienības Oficiālais Vēstnesis

               L 246/25

         EIROPAS PARLAMENTA LĒMUMS (ES, EURATOM) 2016/1460
   (2016. gada 28. aprīlis)
   par Eiropas Savienības 2014. finanšu gada vispārējā budžeta izpildes apstiprināšanu, III iedaļa – Komisija
   EIROPAS PARLAMENTS,

               —

               ņemot vērā Eiropas Savienības 2014. finanšu gada vispārējo budžetu (1),

               —

               ņemot vērā Eiropas Savienības konsolidētos pārskatus par 2014. finanšu gadu (COM(2015) 377 – C8-0199/2015) (2),

               —

               ņemot vērā Komisijas ziņojumu par turpmāko rīcību saistībā ar 2013. finanšu gada budžeta izpildes apstiprināšanu (COM(2015) 505) un Komisijas dienestu darba dokumentus, kas tam pievienoti (SWD(2015) 194, SWD(2015) 195),

               —

               ņemot vērā Komisijas 2015. gada 3. jūnija paziņojumu „Kopsavilkuma pārskats par Komisijas sasniegumiem vadības jomā 2014. gadā” (COM(2015) 279) un tam pievienotos pielikumus,

               —

               ņemot vērā Komisijas gada ziņojumu par Savienības finansiālā stāvokļa novērtējumu, pamatojoties uz sasniegtajiem rezultātiem, (COM(2015) 313) un Komisijas dienestu darba dokumentus, kas tam pievienoti (SWD(2015) 124, SWD(2015) 125),

               —

               ņemot vērā Komisijas gada ziņojumu budžeta izpildes apstiprinātājiestādei par 2014. gadā veiktajām iekšējām revīzijām (COM(2015) 441) un Komisijas dienestu darba dokumentu, kas tam pievienots (SWD(2015) 170),

               —

               ņemot vērā Revīzijas palātas pārskatu par budžeta izpildi 2014. finanšu gadā un iestāžu atbildes (3), kā arī tās īpašos ziņojumus,

               —

               ņemot vērā deklarāciju (4) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Komisijai par 2014. finanšu gada budžeta izpildi (05583/2016 – C8-0042/2016),

               —

               ņemot vērā Komisijas 2015. gada 8. oktobra paziņojumu Eiropas Parlamentam, Padomei un Revīzijas palātai par ES budžeta aizsargāšanu līdz 2014. gada beigām (COM(2015) 503),

               —

               ņemot vērā Līguma par Eiropas Savienības darbību 317., 318. un 319. pantu,

               —

               ņemot vērā Eiropas Atomenerģijas kopienas dibināšanas līguma 106.a pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (5) un jo īpaši tās 62., 164., 165. un 166. pantu,

               —

               ņemot vērā Reglamenta 93. pantu un V pielikumu,

               —

               ņemot vērā Budžeta kontroles komitejas ziņojumu un citu attiecīgo komiteju atzinumus (A8-0140/2016),

               A.

               tā kā saskaņā ar Līguma par Eiropas Savienību 17. panta 1. punktu Komisija uzņemas atbildību par budžeta izpildi un programmu pārvaldību un saskaņā ar Līguma par Eiropas Savienības darbību 317. pantu īsteno budžeta izpildi sadarbībā ar dalībvalstīm un ievērojot pareizas finanšu pārvaldības principu,

               1.

               sniedz Komisijai apstiprinājumu par Eiropas Savienības 2014. finanšu gada vispārējā budžeta izpildi;

               2.

               izklāsta savus konstatējumus rezolūcijā, kas ir neatņemama daļa no lēmumiem par Eiropas Savienības 2014. finanšu gada vispārējā budžeta izpildes apstiprināšanu, III iedaļa – Komisija un izpildaģentūras, kā arī 2016. gada 28. aprīļa rezolūcijā par Revīzijas palātas īpašajiem ziņojumiem saistībā ar apstiprinājuma sniegšanu Komisijai par 2014. finanšu gada budžeta izpildi (6);

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Revīzijas palātai un Eiropas Investīciju bankai, kā arī dalībvalstu parlamentiem un valsts un reģionālajām revīzijas iestādēm un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 51, 20.2.2014.

      (2)  OV C 377, 13.11.2015., 1. lpp.

      (3)  OV C 373, 10.11.2015., 1. lpp.

      (4)  OV C 377, 13.11.2015., 146. lpp.

      (5)  OV L 298, 26.10.2012., 1. lpp.

      (6)  Šajā dienā pieņemtie teksti, P8_TA(2016)0148 (skatīt šā Oficiālā Vēstneša 91. lpp.).


title: 2007/215/EK: Padomes Lēmums ( 2007. gada 29. janvāris ), ar ko groza Lēmumu 2004/676/EK par Eiropas Aizsardzības aģentūras Civildienesta noteikumiem

text:
               5.4.2007

               LV

               Eiropas Savienības Oficiālais Vēstnesis

               L 95/21

      PADOMES LĒMUMS

   (2007. gada 29. janvāris),
   ar ko groza Lēmumu 2004/676/EK par Eiropas Aizsardzības aģentūras Civildienesta noteikumiem
   (2007/215/EK)
   EIROPAS SAVIENĪBAS PADOME,
   ņemot vērā Padomes Vienoto rīcību 2004/551/KĀDP (2004. gada 12. jūlijs) par Eiropas Aizsardzības aģentūras izveidi (1), un jo īpaši tās 11. panta 3. punkta 3.1. apakšpunktu,
   ņemot vērā Padomes Lēmumu 2004/676/EK (2004. gada 24. septembris) par Eiropas Aizsardzības aģentūras Civildienesta noteikumiem (2), un jo īpaši tā 170. panta 2. punktu,
   ņemot vērā Eiropas Aizsardzības aģentūras valdes priekšlikumu,
   tā kā:

               (1)

               Lai Eiropas civildienestā nodrošinātu saskaņotāku pieeju cilvēku resursiem, ir lietderīgi Eiropas Aizsardzības aģentūras Civildienesta noteikumus saskaņot ar attiecīgiem Eiropas Kopienu Civildienesta noteikumiem un Eiropas Kopienu pārējo darbinieku nodarbināšanas kārtību, jo īpaši attiecībā uz noteikumiem par pārcelšanās pabalstu, atlaišanas pabalstu, apgādājamā bērna pabalstu, nediskriminācijas principa ievērošanu un pabalstiem, ko piešķir darbiniekiem, kas iecelti struktūrvienības vadītāja, direktora vai ģenerāldirektora amatā. Šā paša iemesla dēļ ir jāņem vērā pieredze, kas gūta, piemērojot minētos Eiropas Kopienu Civildienesta noteikumus un Eiropas Kopienu pārējo darbinieku nodarbināšanas kārtību.

               (2)

               Saskaņojot Eiropas Aizsardzības aģentūras Civildienesta noteikumus ar attiecīgiem Eiropas Kopienu Civildienesta noteikumiem un Eiropas Kopienu pārējo darbinieku nodarbināšanas kārtību, būtu lietderīgi ievērot tiesības, ko Eiropas Aizsardzības aģentūras darbinieki ieguvuši pirms šo grozījumu stāšanās spēkā un ņemot vērā to likumīgās cerības.

               (3)

               Kopš 2004. gada, kad sākotnēji pieņēma Eiropas Aizsardzības aģentūras Civildienesta noteikumus, to tekstā ir atklātas vairākas nepilnības. Tās ir jālabo.

               (4)

               Tāpēc būtu attiecīgi jāgroza Lēmumā 2004/676/EK izklāstītie Eiropas aizsardzības aģentūras Civildienesta noteikumi,

         IR PIEŅĒMUSI ŠO LĒMUMU.
   1. pants
   Lēmumu 2004/676/EK groza šādi:

               1)

               ar šādu tekstu aizstāj 5. panta 4. punkta pirmo daļu:
               “4.   Šā panta 1. punkta piemērošanas nolūkā persona ir invalīds, ja tai ir fiziski vai garīgi traucējumi, kas ir vai varētu būt pastāvīgi. Traucējumus nosaka saskaņā ar 37. pantā paredzēto kārtību.”;

               2)

               lēmuma 10. panta 2. punktu aizstāj ar šādu punktu:
               “2.   Pagaidu darbinieks bez AACC atļaujas no valdības vai jebkura cita avota ārpus Aģentūras nedrīkst pieņemt nekādus apbalvojumus, goda zīmes, labvēlību, dāvanas vai jebkādu citu samaksu, izņemot samaksu par pakalpojumiem, kas sniegti līdz pieņemšanai darbā vai kas nopelnīti dienesta laikā par militāro dienestu vai kādu citu valsts dienestu.”;

               3)

               lēmuma 21. panta 2. daļu aizstāj ar šādu tekstu:
               “Iepriekšējās daļas noteikumus nepiemēro pagaidu darbiniekam vai bijušam pagaidu darbiniekam, kas sniedz pierādījumus Apelācijas padomei vai Disciplinārajai kolēģijai jautājumā par pagaidu darbinieku vai bijušo pagaidu darbinieku.”;

               4)

               lēmuma 27. panta 1. punkta b) apakšpunktu aizstāj ar šādu apakšpunktu:

                           “b)

                           pagaidu darbinieks iepriekš ir atklājis Aģentūrai to pašu informāciju un devis Aģentūrai tās noteikto laiku attiecīgi rīkoties, ņemot vērā lietas sarežģītību. Pagaidu darbinieku pienācīgi informē par šo laikposmu 60 dienu laikā.”;

               5)

               lēmuma 36. pantu groza šādi:

                           a)

                           panta 1. punktu papildina ar šādu daļu:
                           “Neviens amats nav rezervēts kādas konkrētas dalībvalsts valstspiederīgajiem.”;

                           b)

                           panta 2. punkta e) apakšpunktu aizstāj ar šādu apakšpunktu:

                                       “e)

                                       viņš sniedz pierādījumu tam, ka viņam ir labas kādas iesaistītās dalībvalsts valodas zināšanas un apmierinošas kādas citas iesaistītās dalībvalsts valodas zināšanas, lai varētu veikt paredzētos pienākumus.”;

               6)

               lēmuma 39. pantu groza šādi:

                           a)

                           panta 2. punkts kļūst par 3. punktu;

                           b)

                           pievieno šādu jaunu 2. punktu:
                           “2.   Pagaidu darbinieku, kas divus gadus ir atradies vienā pakāpes līmenī, automātiski paaugstina uz nākamo šīs pakāpes līmeni.
                           Ja pagaidu darbinieku ieceļ par struktūrvienības vadītāju, direktoru vai ģenerāldirektoru un ja viņš pirmajos deviņos mēnešos pienākumus ir veicis pienācīgi, tad viņu ar atpakaļejošu datumu paaugstina amatā par vienu pakāpes līmeni no dienas, kad stājās spēkā iecelšana amatā. Ar šo paaugstinājumu amatā mēneša pamatalga palielinās par summu, kas procentuāli atbilst palielinājumam starp katras pakāpes pirmo un otro līmeni.”;

               7)

               40. pantā svītro otro daļu;

               8)

               lēmuma 59. pantā svītro 9. punktu;

               9)

               lēmuma 63. panta 2. punktu aizstāj ar šādu punktu:
               “2.   Pārcelšanās pabalstu, kas paredzēts V pielikuma 6. pantā, piešķir pagaidu darbiniekiem, kas nostrādājuši četrus gadus. Pagaidu darbinieks, kas nostrādājis vairāk nekā vienu gadu, bet mazāk nekā četrus gadus, saņem pārcelšanās pabalstu, kas proporcionāls viņa darba stāžam, neskaitot nepilnos gadus.”;

               10)

               lēmuma V pielikumu papildina ar šādu 2.a pantu:
               “2.a pants
               Neatkarīgi no 2. panta 1. punkta apgādājamā bērna pabalsta lielumu aizstāj ar šādām attiecīgiem periodiem paredzētām summām:

                           1.2.2007.–31.12.2007.

                           EUR 302,35

                           1.1.2008.–31.12.2008.

                           EUR 315,53

                     Šo tabulu pārskata katru reizi, kad saskaņā ar Civildienesta noteikumu 59. pantu pārskata atalgojumu.”;

               11)

               lēmuma V pielikuma 3. panta 2. punktu aizstāj ar šādu punktu:
               “2.   Par katru apgādājamo bērnu 2. panta 2. punkta nozīmē, kurš vēl nav sasniedzis piecu gadu vecumu vai vēl regulāri pilna laika klātienē neapmeklē pamatskolu vai vidusskolu, šā pabalsta summa ir šāda:

                           1.2.2007.–31.8.2007.

                           EUR 48,17

                           1.9.2007.–31.8.2008.

                           EUR 64,24

                           pēc 1.9.2008.

                           EUR 80,30

                     Šo tabulu pārskata katru reizi, kad saskaņā ar Civildienesta noteikumu 59. pantu pārskata atalgojumu.”;

               12)

               lēmuma VI pielikuma 1. pantu aizstāj ar šādu pantu:
               “1. pants
               1.   Darbinieks, kas kāda iemesla dēļ, izņemot nāves iestāšanos vai invaliditātes dēļ, pārtrauc dienestu, ir tiesīgs, atstājot dienestu:

                           a)

                           ja viņš ir nostrādājis dienestā mazāk nekā gadu – saņemt atlaišanas pabalstu, kas ir vienāds ar trīskāršu summu, kura ir ieturēta no viņa pamatalgas sakarā ar pensijas iemaksām, atskaitot jebkuras summas, kas izmaksātas saskaņā ar Civildienesta noteikumu 90. un 131. pantu;

                           b)

                           citos gadījumos viņš ir tiesīgs:

                                       1)

                                       uz to, ka izdienas pensijas tiesību aktuāro ekvivalentu, kas ir atjaunināts pārskaitījuma dienā, Aģentūra pārskaita administrācijas vai organizācijas pensiju fondam vai pensiju fondam, saskaņā ar kuru viņam pienākas izdienas pensijas tiesības atbilstīgi darbībām, ko viņš veicis kā nodarbināta vai kā pašnodarbināta persona, vai

                                       2)

                                       saņemt šādu pabalstu aktuārā ekvivalenta pārvedumu uz viņa izvēlētu privātu apdrošināšanas uzņēmumu vai pensijas fondu, ar nosacījumu, ka šāds uzņēmums vai fonds garantē, ka:

                                                   i)

                                                   kapitāls nebūs atmaksājams;

                                                   ii)

                                                   mēneša ienākumus izmaksās agrākais no 60 gadu vecuma un vēlākais – no 65 gadu vecuma;

                                                   iii)

                                                   ir paredzēti noteikumi apgādnieka zaudējuma pensijas iegūšanai;

                                                   iv)

                                                   pārvedumu uz citu apdrošināšanas uzņēmumu vai citu fondu atļaus vienīgi tad, ja minētais fonds atbilst nosacījumiem, kas izklāstīti i), ii) un iii) punktā.

                     2.   Atkāpjoties no 1. punkta b) apakšpunkta, darbinieki, kas kopš dienesta attiecību sākšanas, lai nodibinātu vai uzturētu pensiju tiesības, ir veikuši iemaksas valsts pensiju programmā, privātā apdrošināšanas shēmā vai pensiju fondā pēc viņu izvēles, kas atbilst 1. punktā noteiktajām prasībām, un kuru dienesta attiecības beidzas citu iemeslu, nevis nāves vai invaliditātes dēļ, atstājot dienestu, ir tiesīgi saņemt atlaišanas pabalstu, kas vienāds ar viņu pensiju tiesību aktuāro vērtību, kuras iegūtas, strādājot Aģentūrā. Šādos gadījumos maksājumus, kas veikti, lai valsts pensiju programmā nodibinātu vai uzturētu pensijas tiesības, piemērojot 90. vai 131. pantu, atskaita no atlaišanas pabalsta.
               3.   Ja darbinieka dienesta attiecības pārtrauc, to atlaižot no amata, izmaksājamo atlaišanas pabalstu vai atkarībā no attiecīgā gadījuma – pārvedamo aktuāro ekvivalentu nosaka, atsaucoties uz lēmumu, kas pieņemts saskaņā ar Civildienesta noteikumu 146. pantu.”

         2. pants
   Šis lēmums stājas spēkā tā pieņemšanas dienā. Šo lēmumu publicē Eiropas Savienības Oficiālajā Vēstnesī.

      Briselē, 2007. gada 29. janvārī

            Padomes vārdā —

            priekšsēdētājs

         Horst SEEHOFER

      (1)  OV L 245, 17.7.2004., 17. lpp.

      (2)  OV L 310, 7.10.2004., 9. lpp.


title: 2010/611/ES: Komisijas Lēmums ( 2010. gada 8. oktobris ), ar ko groza Lēmumu 2006/241/EK attiecībā uz gvano importu no Madagaskaras (izziņots ar dokumenta numuru C(2010) 6798)  Dokuments attiecas uz EEZ

text:
               9.10.2010

               LV

               Eiropas Savienības Oficiālais Vēstnesis

               L 266/62

         KOMISIJAS LĒMUMS
   (2010. gada 8. oktobris),
   ar ko groza Lēmumu 2006/241/EK attiecībā uz gvano importu no Madagaskaras
   (izziņots ar dokumenta numuru C(2010) 6798)
   (Dokuments attiecas uz EEZ)
   (2010/611/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (1), un jo īpaši tās 22. panta 6. punktu,
   tā kā:

               (1)

               Komisijas 2006. gada 24. marta Lēmums 2006/241/EK par dažiem aizsardzības pasākumiem attiecībā uz dažiem dzīvnieku izcelsmes produktiem, izņemot zvejniecības produktus, kuru izcelsme ir Madagaskarā (2), aizliedz importēt Savienībā dzīvnieku izcelsmes produktus, izņemot zvejniecības produktus un gliemežus, kuru izcelsme ir Madagaskarā.

               (2)

               Madagaskara ir norādījusi, ka tā ir ieinteresēta eksportēt gvano uz Savienību.

               (3)

               Eiropas Parlamenta un Padomes 2002. gada 3. oktobra Regula (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (3), paredz, ka ir aizliegts veikt dzīvnieku izcelsmes blakusproduktu un pārstrādātu produktu importu un tranzītu, izņemot tādu, kas atbilst šai regulai.

               (4)

               Saskaņā ar Regulu (EK) Nr. 1774/2002 kūtsmēsli ir otrās kategorijas materiāls. Minētās regulas I pielikumā sniegtā kūtsmēslu definīcija attiecas uz gvano, kas var būt vai nu nepārstrādāts, vai pārstrādāts saskaņā ar minētās regulas VIII pielikuma III nodaļas prasībām. Minētās nodaļas III daļā ir noteikts, ka uz gvano laišanu tirgū neattiecas nekādi dzīvnieku veselības nosacījumi.

               (5)

               Turklāt Regula (EK) Nr. 1774/2002 paredz, ka noteikumi, ko piemēro regulas VII un VIII pielikumā minētu produktu ievešanai no trešām valstīm, nav labvēlīgāki vai nelabvēlīgāki par tiem, ko piemēro šādu produktu ražošanai un tirdzniecībai Savienībā.

               (6)

               Tāpēc gvano imports no Madagaskaras vairs nav jāaizliedz.

               (7)

               Tāpēc attiecīgi jāgroza Lēmums 2006/241/EK.

               (8)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO LĒMUMU.
   1. pants
   Lēmuma 2006/241/EK 1. pantu aizstāj ar šādu pantu:

      “1. pants
      Šis lēmums attiecas uz dzīvnieku izcelsmes produktiem, izņemot zvejniecības produktus, gliemežus un gvano, kuru izcelsme ir Madagaskarā.”

   2. pants
   Šis lēmums ir adresēts dalībvalstīm.

      Briselē, 2010. gada 8. oktobrī

            Komisijas vārdā –

            Komisijas loceklis

         John DALLI

      (1)  OV L 24, 30.1.1998., 9. lpp.

      (2)  OV L 88, 25.3.2006., 63. lpp.

      (3)  OV L 273, 10.10.2002., 1. lpp.